EkBass/fiwiki-20250220-pages-articles huggingface dataset:
Bice Vanzetta

Bice Vanzetta (s. 7. maaliskuuta 1961) on italialainen entinen hiihtäjä. Vanzetta voitti lukuisia arvokisamitaleita Italian viestijoukkueessa. Talviolympialaisista hän saavutti viestipronssia 1992 Albertvillestä ja 1994 Lillehammerista. MM-kisoissa Vanzetta saavutti Italian viestijoukkueessa hopeaa 1991 Val di Fiemmestä ja 1993 Falunista. Henkilökohtaisilla matkoilla Vanzettan parhaaksi arvokisasijoitukseksi jäi 12. sija viiden kilometrin perinteisen hiihtotavan kilpailusta 1991 MM-kisoissa. Maailmancupin osakilpailuissa hänen paras sijoituksensa on kahdeksas sija tammikuussa 1993 Cognessa käydystä kymmenen kilometrin vapaan hiihtotavan kilpailusta. Vanzetta lopetti uransa vuoden 1994 keväällä. Vanzettan veli Giorgio on myös entinen huipputason hiihtäjä. ==Lähteet== * Luokka:Italialaiset maastohiihtäjät Luokka:Italialaiset olympiamitalistit Luokka:Vuonna 1961 syntyneet Luokka:Elävät henkilöt
Edmund Campion

Pyhä Edmund Campion (25. tammikuuta 1540 – 1. joulukuuta 1581) oli englantilainen jesuiittapappi ja marttyyri. Katolinen kirkko julisti hänet pyhimykseksi vuonna 1970. Campion syntyi Lontoossa vuonna 1540. Hän sai varhaisen koulutuksensa The Bluecoat School -nimellä tunnetussa Christ's Hospitalissa. Opiskelut jatkuivat vanhemmalla iällä Oxfordin St John's Collegessa. Hän menestyi molemmissa opinahjoissa mainiosti, ja hänestä puhuttiin jo vastaperustetun anglikaanisen kirkon uutena Canterburyn arkkipiispana. Campion kuitenkin jätti Englannin ja siirtyi Irlantiin. Sielläkin hän kohtasi katolilaisten ja protestanttien välisiä ristiriitoja, minkä seurauksena hän pakeni salassa Ranskan Douaiin. Siellä hän jatkoi opiskeluaan, kunnes päätti tulla jesuiitaksi. Seuraavat vuotensa hän vietti Wienissä ja Prahassa jesuiittanoviisina. Jesuiittana Campion osallistui anglikaaniseksi kääntyneeseen Englantiin suuntautuneeseen lähetystyöhön. Palattuaan Englantiin hän joutui heti vainotuksi, ja pakenijan elämää viettäessään hän kirjoitti teoksensa Decem Rationes ("Kymmenen syytä") anglikaanista kirkkoa vastaan. Matkalla Norfolkiin hän pysähtyi Berkshiressä, missä anglikaanien vakoojan onnistui pidättää hänet. Campion vietiin vankeuteen Towerin linnaan, missä häntä pidettiin pitkään vangittuna ja kahdesti myös kidutettiin piinapenkissä. Lopulta hänet tuomittiin petturina kuolemaan ja teloitettiin 1. joulukuuta 1581. ==Lähteet== Luokka:Jesuiitat Luokka:Kristityt marttyyrit Luokka:Brittiläiset pyhimykset Luokka:Englantilaiset teloitetut Luokka:Vuonna 1540 syntyneet Luokka:Vuonna 1581 kuolleet
Portugalin kommunistinen puolue

Portugalin kommunistinen puolue () on vuonna 1921 perustettu Portugalissa toimiva vasemmistolainen puolue. Se joutui vainotuksi António de Oliveira Salazarin diktatuurin aikana. Neilikkavallankumouksen jälkeen se nousi uudelleen suosioon ja yhdeksi maan merkittävistä puolueista. Puolue julkaisee viikoittain Avante!-lehteä, ja se järjestää joka syyskuu Avante!-festivaalin. Vuonna 1979 perustettiin puolueen nuorisojärjestö Juventude Comunista Portuguesa (Portugalin kommunistinuoriso). Portugalin kommunistisen puolueen pitkäaikaisia pääsihteereitä ovat olleet Álvaro Cunhal (1961–1992), Carlos Carvalhas (1992–2004) ja Jerónimo de Sousa (vuodesta 2004). == Lähteet == == Aiheesta muualla == * Viralliset sivut Kommunistinen puolue Luokka:Kommunistiset puolueet
Juri Skobov

Juri Georgijevitš Skobov (15. syyskuuta 1949 – 5. elokuuta 2024https://istochnik.online/news/ushel-iz-zhizni-chempion-olimpijskih-igr- yurij-skobov) oli neuvostoliittolainen hiihtäjä. Skobov voitti nuorten Euroopan-mestaruuden 15 kilometrillä vuosina 1968 ja 1969 sekä jälkimmäisenä vuonna myös viestissä. Aikuisten tasolla hän sijoittui Vysoké Tatryn MM- kilpailuissa 1970 samalla matkalla 16:nneksi. Hänestä tuli viestihiihdon olympiavoittaja Sapporossa 1972 ja hän itse oli tuossa kisassa toisen osuuden nopein. Henkilökohtaisessa 15 kilometrin kilpailussa hän sijoittui viidenneksi ja 30 kilometrillä 15:nneksi. Falunin MM-kisoissa 1974 hän saavutti viestissä hopeaa itäsaksalaisten päästyä ennen hänen ankkuriosuuttaan liian pitkälle karkumatkalle. 15 kilometrillä hän sijoittui kymmenenneksi ja 30 kilometrillä 19:nneksi. Innsbruckin olympialaisissa 1976 Skobov sijoittui 15 kilometrillä 16:nneksi. Vuonna 1971 Skobov voitti Kaukolovassa 30 kilometrin sekä Puijolla 15 kilometrin kilpailun. == Lähteet == == Aiheesta muualla == * Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1949 syntyneet Luokka:Vuonna 2024 kuolleet
Geenivirta

Geenivirta tarkoittaa geenien siirtymistä populaatioiden välillä. Geenivirtaa voi tapahtua esimerkiksi migraation seurauksena. ==Lähteet== * Luokka:Populaatiogenetiikka Luokka:Evoluutiobiologia
Claudio Marchisio

Claudio Marchisio (s. 19. tammikuuta 1986 Torino, Italia) on italialainen jalkapalloilija, pelipaikaltaan keskikenttäpelaaja. Hän pelasi pitkään Juventuksessa ja päätti uransa kaudella 2018–2019 pietarilaisessa Zenitissä. Hän pelasi Italian maajoukkueessa. == Ura == Claudio Marchisio on pelannut italialaisseura Juventuksessa vuodesta 2006. Hän on ollut joukkueen ringissä jo useita vuosia ja alkuaikoinaan hän pelasi hyökkääjänä, Alessandro Del Pieron tapaan, kunnes hänen valmentajansa "muokkasi" hänestä keskikenttäpelaajan, kun hän oli 16-vuotias. Marchisio teki debyyttinsä Juventuksen edustusjoukkueessa Martinaa vastaan käydyssä Italian Cupin pelissä. Hän pelasi myös Napolia vastaan 6. marraskuuta 2006. Marchisio alkoi esiintyä edustusjoukkueessa säännöllisesti ja hän toivoi, että hän olisi "pala" seuran tulevaisuutta. Kauden 2006-2007 lopulla Marchisosta tuli avainpelaajia silloisen valmentajan Didier Deschampsin miehistössä. Hän pelasikin 6 perättäisessä pelissä täydet 90 minuuttia Napolista saavutetun 0–2-voiton jälkeen. Hyvistä otteistaan kaudella 2006–2007 Marchisio saikin kutsun Italian alle 21-vuotiaiden maajoukkueseen mukanaan muut Juventuksen nuoret pelaajat Sebastian Giovinco, Paolo De Ceglie ja Domenico Criscito. He tekivät debyyttinsä Albaniaa vastaan. Cladio Marchisio teki myös voittomaalin Toulon'n turnauksen ottelussa Turkkia vastaan. Italia voitti lopulta tämän alle 23-vuotiaille tarkoitetun turnauksen. Ennen kautta 2007–2008 Marchisio laitettiin lainalle toskanialaiseen Empoliin hakemaan kokemusta Serie A:sta. Hyvien suoritusten jälkeen Empolissa Marchisio palasi Juventuksen edustusjoukkueeseen kaudelle 2008–2009. Debyyttinsä Marchisio teki Mestarien liigan karsintaottelussa FC Artmedia Bratislava. Tämän jälkeen vastuuta on tullut tasaisesti. Maaleja kertyi kauden aikana 3; Napolia, Fiorentinaa ja Sienaa vastaan. Kaksi ensimmäistä oli voittomaaleja. Claudio Marchisiota on usein verrattu takavuosien Juventus-legenda Marco Tardelliin. Ensimmäisen A-maaottelunsa Marchisio pelasi elokuussa 2009. Hän on pelannut 55 maaottelua ja tehnyt niissä viisi maalia. == Lähteet == == Aiheesta muualla == Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Alevtina Oljunina

Alevtina Sergejevna Oljunina (, o.s. Smirnova, s. 15. elokuuta 1942) on entinen neuvostoliittolainen hiihtäjä.Arponen, ym., s. 167 Vysoké Tatryn MM- hiihdoissa 1970 Oljunina voitti kultaa 10 kilometrillä sekä viestissä, jossa hän hiihti ankkuriosuuden. Kaksi vuotta myöhemmin Sapporon olympialaisissa hän voitti viestikultaa ja saavutti hopeaa 10 kilometrillä. Viiden kilometrin kilpailussa hän jäi neljänneksi 0,08 sekunnin erolla pronssille hiihtäneestä Helena Šikolovásta. Hän kilpaili myös Grenoblen olympialaisissa 1968 ja Falunin MM-kisoissa 1974 mutta ei hiihtänyt viestiä eikä sijoittunut henkilökohtaisilla matkoilla kymmenen parhaan joukkoon. Oljunina voitti 10 kilometrin kilpailun Ruotsin hiihtokisoissa vuonna 1972. == Lähteet == * === Viitteet === == Aiheesta muualla == * Luokka:Neuvostoliittolaiset maastohiihtäjät Luokka:Neuvostoliittolaiset olympiavoittajat Luokka:Vuonna 1942 syntyneet Luokka:Elävät henkilöt
Kirja kerrallaan

Kirja kerrallaan oli vuonna 1999 perustettu helsinkiläinen kirjankustantamo. Omien sanojensa mukaan se oli Suomen suurin näytelmäkirjallisuuden kustantajaKirja kerrallaan -kustantamon historiikki. Kustantamo aloitti toimintansa Lasipalatsin Mediakeskus Oy:n puolivuotisena hankkeena Euroopan unionin Urban Pilot -projektinUrban Pilot project Helsinki . tuella Meteori Booksin tiloissa Lasipalatsissa. Myönteisten kokemusten perusteella kustantamon toimintaa päätettiin jatkaa projektin päätyttyä 2000. Kustantamo oli erikoistunut pienlevikkiseen kirjallisuuteen tuottaen pieniäkin sarjoja digitaalisella painotekniikalla, pehmeäkantisina pokkareina. Kirja kerrallaan päätti toimintansa 31.10.2012 ja sen kirjavalikoima siirtyi Ntamolle. Kirja kerrallaan -kustantamo kuului Suomen Kustannusyhdistys ry:hyn. == Lähteet == == Aiheesta muualla == * Kirja kerrallaan -kustantamon esittely. * Lasipalatsin info . * Urban Pilot -projektin loppuraportti. Lasipalatsi. (PDF) Luokka:Entiset suomalaiset kirjankustantamot
Simão Rodrigues

Simão Rodrigues (1510 - 15\. kesäkuuta 1579) oli portugalilainen jesuiitta ja yksi jesuiittaveljeskunnan perustajajäsenistä. Portugalilaisena ylimyksenä Rodrigues pääsi opiskelemaan Pariisin yliopistoon, missä hän liittyi Ignatius Loyolan ja tämän kumppanien joukkoon. Myöhemmin tämä seurue päätti perustaa "Jeesuksen seuran", jolloin heistä tuli jesuiittaveljeskunnan ensimmäinen jäsenistö. Kuusi vuotta myöhemmin paavi Paavali III antoi siunauksensa veljeskunnalle. Työskenneltyään muutaman vuoden Ignatiuksen alaisena Italiassa Rodrigues lähetettiin synnyinmaahansa Portugaliin. Siellä hän karismallaan sai useita nuoria miehiä kiinnostumaan jesuiittaurasta, minkä lisäksi hänestä itsestään tuli vaikutusvaltainen henkilö Portugalin hovissa. Hänen elämäntyylinsä ei kuitenkaan ollut jesuiitta-aatteen mukaista, minkä vuoksi veljeskunnan johtajaksi kohonnut Loyola joutui vaatimaan häntä kuuliaisuuteen useilla kirjeillä. Koska kirjeet eivät tehonneet, Rodrigues kutsuttiin Roomaan ja omasta halustaan asetettiin tuomittavaksi. Jesuiittatuomarit totesivat hänet syylliseksi "kohtuuttomuuteen ja tottelevaisuuden puutteeseen". Rangaistuksena häneltä evättiin paluu Portugaliin. Seuraavat vuodet Rodrigues toimi jälleen kuuliaisuudessa jesuiittaveljeskunnalle Italiassa ja Espanjassa, kunnes vanhana miehenä hänen sallittiin jälleen palata Portugaliin. Kotimaahansa hän saapui hiukan ennen kuolemaansa. Luokka:Jesuiitat Luokka:Portugalilaiset henkilöt Luokka:Vuonna 1510 syntyneet Luokka:Vuonna 1579 kuolleet
Eduardo Joaquim Mulémbwè

Eduardo Joaquim Mulémbwè on mosambikilainen FRELIMOn poliitikko. Hän toimi 1995–2010 Mosambikin parlamentin puhemiehenä. ja on lisäksi Afrikan parlamentin jäsen. == Lähteet == Luokka:Mosambikilaiset poliitikot Luokka:Puhemiehet Luokka:Syntymävuosi puuttuu Luokka:Elävät henkilöt
Geneettinen eroosio

Geneettinen eroosio tarkoittaa perinnöllisen muuntelun pysyvää vähenemistä. Tämän seurauksena yhä useammalla yksilöllä on sama alleeli jostakin geenistä. Pienet populaatiot ovat erityisen suuressa vaarassa joutua geneettisen eroosion uhreiksi. ==Lähteet== * Luokka:Evoluutiobiologia
Karvahorsma

Karvahorsma (Epilobium hirsutum) on horsmien sukuun kuuluva kasvilaji. Karvahorsma viihtyy ojissa, niityillä ja kosteilla joutomailla. Se on suhteellisen uusi venäläistulokas, joka on yleistymässä Etelä-Suomessa. Karvahorsma kukkii heinä-elokuussa. == Ulkonäkö == Karvahorman kukka on iso, 10–16 mm ja purppuranpunainen tai joskus valkoinen. Terälehdet ovat huomattavasti verholehtiä suuremmat. Sekä terä- että verholehtiä on neljä. Lehtiasento on yleensä vastakkain, joskus kiehkuraisesti, ja lehdet ovat ruodittomia. Lehtilapa on suikea-puikea ja isohampainen. Varsi on vankka ja pysty. Lehdet ja varsi ovat tiheäkarvaisia, mistä suomenkielinen nimikin juontaa juurensa. Karvahorsman hedelmä on horsmille tunnusomaisesti pitkä, hoikka kota. == Lähteet == * Blamey, Grey-Wilson, Kasvitieto, 1989 * Otavan värikasvio, 2008 === Viitteet === == Aiheesta muualla == * Suomen Lajitietokeskus: Karvahorsma (Epilobium hirsutum) * Kasviatlas 2020: Karvahorsman (Epilobium hirsutum) levinneisyys Suomessa. * Luontoportti: Karvahorsma (Epilobium hirsutum) Luokka:Horsmat
Akkomodaatio (lähetystyö)

Akkomodaatio merkitsee lähetystyöstä puhuttaessa paikalliseen kulttuuriin sopeutumista. Akkommodaatio oli tärkeä osa varsinkin jesuiittojen käännytystyötä, ja he sovelsivatkin akkomodaation perusteita käännyttämiensä kulttuurien parissa. Tällainen mukautuminen ei kuitenkaan saanut yksinomaan ihastunutta vastaanottoa kristikunnassa. Jyrkkää vastustusta ilmeni dominikaanien ja fransiskaanien taholta. Nämä pitivät jesuiittojen toimintaa "pakanuuteen sopeutumisena" ja siten paholaisen palvontana. Edes jesuiittaveljeskunta ei ollut yksimielinen toimintansa oikeutuksesta. Akkommodaation tuomitseva päätös saatiin paavilta vuonna 1704, ja ei- kristilliset riitit saivat lopullisen hylkäyksen 1744. Muutos kirkon kantaan annettiin vasta 1938 akkomodaation hyväksi., s. 108 Yksi konkreettinen esimerkki akkomodaation soveltamisesta käytännössä oli jesuiittasaarnaaja Matteo Riccin toiminta Kiinassa: hän pukeutui kuin kiinalainen, eli kiinalaisen tavoin ja kasvatti itselleen pitkät kynnet kuin kiinalaisilla ylimyksillä oli tapana. Ricci pyrki myös parhaansa mukaan löytämään yhtäläisyyksiä kiinalaisesta filosofiasta ja kristinuskosta. Toinen esimerkki on Etelä-Amerikasta, missä jesuiittojen toiminta noudatti akkommodaation periaatteita. Esimerkiksi Jumalaa tarkoittavana käsitteenä käytettiin tupán -nimistä ukkoshenkeä.Kristinuskon historia 2000: Uskonpuhdistuksesta nykyaikaan s. 109 Samoin vaikkapa suitsukekäytännön osalta suitsukkeet korvattiin paikallisella anguaypuulla, minkä lisäksi Jeesus apostoleineen esitettiin maalauksissa intiaaneina – lukuun ottamatta espanjalaiseksi maalattua Juudasta. == Lähteet == Luokka:Lähetystyö Luokka:Jesuiitat Luokka:Kirkkohistoria
Paravat

Paravat ovat tamilien kastilaitoksen vanhimpia kasteja. He asuvat eteläisessä Intiassa ja puhuvat äidinkielenään tamilia. Paravat erottuvat muista alueen etnisistä ryhmistä siten, että valtauskontona heidän keskuudessaan on katolilaisuus. Tämä taas juontaa juurensa vuosisatojen takaiseen jesuiittojen harjoittamaan lähetystyöhön. Vuoteen 1537 mennessä paravat kääntyivät kristinuskoon ja saivat samalla Portugalin armeijan suojeluksen. Pyhimykseksi myöhemmin julistettu jesuiittalähetyssaarnaaja ja yksi veljeskunnan perustajajäsenistä, Francisco Xavier sai syvää arvostusta paravien keskuudessa kääntämällä uskon- ja synnintunnustuksen, kymmenen käskyä, Ave Maria-, Salve Regina- ja Isä meidän -rukouksen tamiliksi., s. 108 Paravien keskuudessa harjoitettu lähetystyö kantoi myös pitkäaikaisempaa hedelmää, sillä nämä pysyivät kristittyinä myös tulevat vuosisadat jesuiittojen lakkauttamisenkin jälkeen. Paravien lisäksi tällainen kristillisyys säilyi Malabarrannikolla elävien Tuomas-kristittyjen parissa. == Lähteet == Luokka:Intian kastilaitos Luokka:Katolisen kirkon historia Luokka:Kristinusko Intiassa Luokka:Intian etniset ryhmät Luokka:Etnis-uskonnolliset ryhmät sv:Paravan (fiskeredskap)
Malabarrannikko

Malabarrannikko on maantieteellisesti pitkä lounainen rantaviiva Intiassa. Malabarrannikosta puhuttaessa voidaan tarkoittaa Intian sateisinta ranta- aluetta, mutta paikoin sitä käytetään myös terminä kuvaamaan rannikkoa Konkanista Kanyakumariin. Historiallisessa kontekstissä Malabarrannikko voi viitata Intian lounaisrannikkoon Goasta Kanyakumariin. Luokka:Rannikot Luokka:Keralan maantiede Luokka:Karnatakan maantiede
Trixie Smith

Trixie Smith (1895 Atlanta, Georgia – 21. syyskuuta 1943 New York) oli yhdysvaltalainen blues-laulaja, vaudeville-esiintyjä ja näyttelijä. Hän levytti runsaasti ja oli aikanaan hyvin suosittu esiintyjä. Luokka:Yhdysvaltalaiset laulajat Luokka:Vuonna 1895 syntyneet Luokka:Vuonna 1943 kuolleet
Hajottaja

Hajottaja on mikrobi tai sieni, joka käyttää ravinnokseen kuolleita eliöitä. Hajottamisen jälkeen ravinteita vapautuu maaperään tuottajien saataville. Hajottajat kuuluvat kuluttajiin. ==Lähteet== Luokka:Ekologiset vuorovaikutussuhteet Luokka:Mikrobiologia
Muskingumin piirikunta

Muskingumin piirikunta on piirikunta Ohiossa, Yhdysvalloissa, jonka hallintokeskus on Zanesville. Sen naapuripiirikuntia ovat Coshocton pohjoisessa, Guernsey idässä, Noble kaakossa, Morgan etelässä, Perry lounaassa ja Licking lännessä. ==Kylät== *Adamsville *Dresden *Frazeysburg *Fultonham *Gratiot *New Concord *Zanesville ==Väestö== Piirikunnassa oli vuoden 2010 väestönlaskennassa 86 074 ihmistä. Etniset ryhmät jakautuvat valkoisiin, joita on 93,1%, mustiin (3,9%), alkuperäisamerikkalaisiin (0,2%) ja aasialaisiin (0,4%). Kotitalouden mediaanitulo on 40 590 dollaria ja köyhyysrajan alapuolella oli 16,9% väestöstä 2007–2011 välisenä aikana. ==Lähteet== == Aiheesta muualla == Luokka:Ohion piirikunnat
Istumalentopallo

Istumalentopallo on lentopallosta kehitetty vammaisurheilulaji. Laji on periaatteiltaan täysin normaalin lentopallon kaltainen, mutta sitä voivat pelata myös amputoidut ja muut alaraajavammaiset, joilta tavallisen lentopallon pelaaminen ei onnistu. Lentopalloon verrattuna kenttä on pienempi (10 x 6 metriä) ja verkko matalammalla (miehillä 115 cm, naisilla 105 cm). Aloitussyötön saa torjua. Palloa voi koskettaa millä tahansa ruumiinosalla, mutta lyönnin aikana pelaajan tulee koskettaa lattiaa jollain olkapäiden ja pakaroiden välisellä ruumiinosallaan. Seisomaan nouseminen, käveleminen ja muunkinlainen vartalon nostaminen on lajissa kielletty. Lajitietoa Ensimmäisen kerran nykyisenkaltaista istumalentopalloa pelattiin Alankomaissa vuonna 1956, ja vuonna 1967 järjestettiin lajin ensimmäiset kansainväliset kilpailut. Paralympialaisten ohjelmassa istumalentopallo on ollut vuodesta 1980 (naisilla 2004). Istumalentopalloa voivat pelata myös vammattomat henkilöt tai esimerkiksi entiset lentopalloilijat, jotka eivät loukkaantumisten takia pysty tavallista lentopalloa pelaamaan. Muun muassa SM- sarjaa voivat pelata myös vammattomat. Kuitenkin muun muassa paralympialaisissa pelaajat luokitellaan täysivammaisiksi (VS1) ja minimivammaisiksi (VS2). Joukkueessa saa olla kaksi minimivammaista, joista vain toinen kerrallaan kentällä. Menestyneimpiä istumalentopallomaita ovat Iran sekä Bosnia ja Hertsegovina, jonka pelaajisto koostuu Bosnian sodan invalideista. Istumalentopallon kansainvälistä toimintaa organisoi The World Organisation Volleyball for Disabled (WOVD). Euroopassa WOVD:n alaisesta toiminnasta vastaa European Committee Volleysball for Disabled (ECVD). == Lähteet == == Aiheesta muualla == * Kansainvälinen istumalentopalloliitto WOVD * Euroopan Vammaislentopallo komitea ECVD * Istumalentopallo Paralympia.fi- sivustolla * Istumalentopallo.info Luokka:Lentopallo Luokka:Vammaisurheilu
Hoogeveen

Hoogeveen on kunta ja kaupunki Drenthen provinssissa Alankomaissa. Kunnan pinta-ala on 129 neliökilometriä (josta vettä 0,19 km2) http://www.hoogeveen.nl/Vrijepagina.aspx?menuID=325&pageID;=451 ja asukkaita on 54 500. Kunnanjohtajana toimii Willem Urlings. thumb|left|230px|Hoogeveenin raatihuone. ==Lähteet== ==Aiheesta muualla== Luokka:Alankomaiden kaupungit Luokka:Drenthen kunnat
Ranger 7

Ranger 7 oli yhdysvaltalainen NASAn Ranger-avaruusohjelman iskeytymisluotain, joka laukaistiin Atlas-Agena B -kantoraketilla Kuuhun 28. heinäkuuta 1964 klo 16:50 UTC. Luotaimen tarkoituksena oli ottaa tarkkoja lähikuvia Kuusta ennen törmäämistään siihen. Luotaimessa oli kuusi televisiokameraa, joista kaksi oli laajakulmaista. Luotaimen massa oli 365,7 kg. 68,6 tunnin lennon jälkeen luotain törmäsi Kuuhun 31. heinäkuuta 1964 klo 13:25:48.82 UT koordinaateissa 10°38' eteläistä - 20°36' läntistä Mare Nubiumin ja Oceanus Procellarumin (nimettiin myöhemmin Mare Cognitumiksi) välissä Kopernikus-kraatterista etelään. 17 minuuttia ennen törmäystä luotain alkoi lähettämään kuvia Maahan, joita lähetettiin 4 308 ennen törmäystä. Törmäysnopeus oli 2,62 km/s. Viimeisen kuvan erotuskyky oli 0,5 metriä. Kuvat olivat paljon tarkempia kuin mitä Maahan sijoitetuilla teleskoopeilla oli mahdollista ottaa. ==Aiheesta muualla== * NASA: Ranger 7 * Luotaimen ottamia kuvia * Lunar impact: A history of Project Ranger (PDF) 1977 Luokka:Ranger-ohjelma
Akkommodaatio

Akkommodaatio tai akkomodaatio voi tarkoittaa seuraavia asioita: * Akkomodaatio, lähetystyössä sopeutumista kohdemaan kulttuuriin. * Akkomodaatio, silmän kykyä tarkentaa eri etäisyyksille. * Akkomodaatio, asian sovittamista asiayhteyden mukaan.
Gene Hunt

Gene Hunt on BBC Onen televisiosarjassa Life on Mars ja sen jatko-osassa / spin-offissa (Ashes To Ashes) esiintyvä osittain korruptoitunut poliisi jota esitti alkuperäissarjassa Philip Glenister ja Life on Marsin amerikkalaisversiossa Harvey Keitel. == Life on Mars == 70-luvulle sijoittuvassa scifi/poliisisarjassa Gene Hunt kuvataan poliittisesti epäkorrektina ja diktaattorimaisena poliisipäällikkönä mutta hahmo kehittyy sarjan aikana. Gene Huntin kuulustelumetodeihin kuuluvat mm. "Syyllinen, kunnes toisin todistetaan" ja "Lyö ensin, puhu sitten". Hän on muutenkin perinteisen sankarihahmon melkein täydellinen vastakohta: rasistinen ja sovinistinen, äkkipikainen ja ennakkoluuloinen, herkästi sekä väkivaltaan että viskipulloon turvautuva. Kaikessa hänen toiminnassaan on perimmältään silti tavoitteena viattomien suojeleminen ja omalle tiimilleen hän on viimeiseen saakka lojaali. Aluksi Gene ja Sam Tyler paheksuvat toistensa toimintatapoja syvästi mutta sarjan edetessä alkavat vähitellen ymmärtää toisiaan ja jopa ottaa oppia toisistaan. Genen mainitaan olevan naimisissa, mutta hänen vaimonsa ei koskaan esiinny sarjassa. == Ashes to Ashes == 80-luvulle sijoittuvassa sarjassa Gene Hunt on eronnut vaimostaan ja siirtynyt tiimeineen Lontooseen. Uudeksi alaisekseen hän saa kauniin ja älykkään rikospsykologi Alex Draken. Tästä seuraa varsinainen tahtojen taistelu, mutta räjähtävien riitojen lisäksi työskentely Alexin kanssa tuo Genestä esiin myös uusia piirteitä. Sarjan lopussa paljastuu Genen todellinen rooli joka on jotain aivan muuta, kuin kukaan olisi osannut odottaa. Luokka:Televisiohahmot Luokka:Kuvitteelliset poliisit
Jackpot (televisio-ohjelma)

Jackpot oli syksyllä 2008 esitetty viihdeohjelma, jota juonsivat Marco Bjurström ja Matias Hangasmaa. Ohjelma perustui japanilaiseen Happy Family Plan -formaattiin. Se on toteutettu useissa maissa ja saavuttanut niissä suuren suosion: ohjelma on muun muassa palkittu Montreux’n tv-festivaalien Kultaisella Ruusulla. Samaan formaattiin perustui myös TV2-kanavalla esitetty Mahdoton tehtävä. Vaikka Jackpottia esitettiin prime timessa kello 20-21, se ei saavuttanut suurta suosiota. Sarjan katsojaluvut jäivät reilusti alle puoleen miljoonaan per jakso.Marcon tv-uutuus floppasi! Jackpotin viimeinen jakso nähtiin 29. marraskuuta 2008. ==Sarjan idea== Lapsiperheen isä, äiti tai jopa molemmat saavat vaikealta vaikuttavan tehtävän. Vanhemmat harjoittelevat tehtävän suorittamista viikon ajan ja perheen lapset kuvaavat harjoittelua videokameralla. Parhaat palat perheiden harjoittelemisesta nähdään televisiossa. Viikon harjoitteluajan jälkeen perhe saapuu tv-studioon live- yleisön eteen. Siellä isä tai äiti yrittää suorittaa tehtävän, ja jos tehtävä onnistuu, perhe voittaa palkinnon. Tehtävät voivat olla fyysisiä, esimerkiksi jalkapallon pomputtamista, muistamista – kuten ”opiskele kaikkien valtioiden liput” tai vaikka aistien harjoittamista – kuten ”tunnista 50 suomalaista linnun ääntä”. Ohjelmaan valitaan 26 lapsiperhettä, joiden valintakriteereitä on kolme: perheessä on oltava vähintään kaksi kouluikäistä lasta, vanhempien pitää olla valmiita harjoittelemaan haastetta viikon ajan ja koko perheen pitää olla juonessa mukana. Sarjan yhdessä jaksossa seurataan kahta perhettä. ==Aiheesta muualla== *Jackpot MTV3:n sivulla *Ohjelmatieto - spotti.mtv3.fi ==Lähteet== Luokka:Viihdeohjelmat Luokka:2000-vuosikymmenen suomalaiset kilpailuohjelmat
Harppauskerros

Harppauskerros, välivesi eli metalimnion,WSOY Iso tietosanakirja 6, s. 177, WSOY 1997 ISBN 951-0-20163-4 on meressä tai järvessä oleva vesimassojen välinen vaihettumisvyöhyke, jossa jokin veden ominaisuus muuttuu nopeasti syvyyssuunnassa. Harppauskerros estää yläpuolisen päällysveteen sekoittumista alapuoliseen alusveteen. Harppauskerroksia on erityyppisiä: * halokliini suolapitoisuuden harppauskerros , * termokliini on lämpötilan harppauskerros , ja * tiheyden harppauskerros on pyknokliini. == Lähteet == == Aiheesta muualla == * Vesi.fi: Harppauskerros Luokka:Ekologia Luokka:Hydrologia
Kasvatushakkuu

Kasvatushakkuu on metsänhakkuutapa. Tällöin hakkuussa kaadetaan tiheässä kasvavista puista vain osa, jolloin jäljelle jäävillä on enemmän tilaa kasvaa. Jäljelle jätetään puuyksilöt, joilla on jatkossa parhaimmat mahdollisuudet kasvaa. Huomiota kiinnitetään latvan eheyteen, puun suoruuteen sekä muihin sellaisiin seikkoihin. Puut kilpailevat keskenään auringon valosta. Liian tiheässä metsässä puut kasvattavat korkeuttaan saadakseen lehtiä toisten puiden yläpuolelle. Tällaisessa kasvussa puun runko jää ohueksi, eikä se ole metsätaloudellisesti kannattavaa. Kasvatushakkuiden puumäärä lasketaan metsätaloudessa metsän kokonaistuottoon mukaan. Kasvatushakkuita tehdään yleensä kaksi kertaa ennen päätehakkuuta. Metsälain viidennen pykälän mukaan puuston hakkuu voidaan tehdä alueelle jäljelle jäävän puuston kasvattamista edistävällä tavalla, jolloin kyseessä on kasvatushakkuu. Se on tehtävä niin, että hakkuualueelle jää tarpeeksi kasvatuskelpoista puustoa. Sekä kasvatushakkuussa että uudistushakkuussa voidaan erityiskohteissa poiketa normaaleista hakkuutavoista eli toteuttaa hakkuu metsälain kuudennen pykälän mukaisena erityishakkuuna. == Lähteet == * * Metsän erityiskohteen hakkuu (viitattu 5.4.2009) Luokka:Metsänhakkuu
Maya Rung

Maja (Maya) Matilda Johanna Rung (s. 24. huhtikuuta 1987) on ruotsalainen näyttelijä. Hän on esiintynyt vuodesta 2007 Liv Hellströmin roolissa Ruotsin television Andra avenyn -draamasarjassa. == Aiheesta muualla == * Luokka:Ruotsalaiset näyttelijät Luokka:Vuonna 1987 syntyneet Luokka:Elävät henkilöt
Jonas Bane

Jonas Viktor Bane (s. 14. syyskuuta 1987) on ruotsalainen näyttelijä. Hän on esiintynyt vuodesta 2007 Kim Dahlbergin roolissa Ruotsin television draamasarjassa Andra Avenyn. == Aiheesta muualla == * Luokka:Ruotsalaiset näyttelijät Luokka:Vuonna 1987 syntyneet Luokka:Elävät henkilöt
Hukanputki

Hukanputki (Aethusa cynapium) on erittäin myrkyllinen syksyisin kukkiva sarjakukkaiskasvi. Se muistuttaa koiranputkea sekä keväällä kasvukauden alkupuolella syötäviä yrttejä, kuten persiljaa ja kirveliä. Hukanputken kaikki osat ovat tuoreina myrkyllisiä. Kasvi sisältää muun muassa koniinia ja etusiinia. Hukanputki aiheuttaa pahoinvointia ja on Euroopassa aiheuttanut jopa kuolemaan johtaneita myrkytyksiä. Hukanputki on Suomessa muinaistulokaskasvi. Hukanputken Suomessa kasvavia muunnoksia ovat: rikkahukanputki (Aethusa cynapium var. cynapium), pikkuhukanputki (Aethusa cynapium var. agrestis), tarhahukanputki (Aethusa cynapium var. domestica) ja isohukanputki (Aethusa cynapium var. gigantea). == Lähteet == * === Viitteet === == Kirjallisuutta == * Jouni Paarlahti, Myrkkykasvit, WSOY, 2005, ISBN 951-0-30079-9 == Aiheesta muualla == * * * * * Luokka:Sarjakukkaiskasvit Luokka:Myrkylliset kasvit
Franjo Mihalić

Franjo Mihalić (, 9. maaliskuuta 1920 Kutina – 14. helmikuuta 2015 Belgrad, Serbia) oli kestävyysjuoksija, joka edusti urallaan Jugoslaviaa. Mihalić saavutti vuoden 1956 kesäolympialaisissa Melbournessa hopeaa maratonilta Alain Mimounin jälkeen juostuaan ajan 2.26.32,0. Olympialaisissa hän oli mukana lisäksi vuosina 1952 ja 1960. Lisäksi hän voitti vuonna 1958 Bostonin maratonin ajalla 2.25.54. Mihalić voitti 22. marraskuuta 1953 Brysselin kansainväliset maastojuoksukilpailut. Hän voitti 1. tammikuuta 1955 São Paulon uudenvuoden juoksun. ==Lähteet== * Serbian olympiakomitea ===Viitteet=== Luokka:Jugoslavialaiset kestävyysjuoksijat Luokka:Jugoslavialaiset maastojuoksijat Luokka:Jugoslavialaiset olympiamitalistit Luokka:Vuonna 1920 syntyneet Luokka:Vuonna 2015 kuolleet
Versluys Arena

Versluys Arena (aiemmin Albertpark) on monikäyttöinen stadion Oostendessa Belgiassa. Nykyään sitä käytetään enimmäkseen jalkapallossa KV Oostenden kotikenttänä. Stadionille mahtuu 10 709 ihmistä. Luokka:Belgian jalkapallostadionit Luokka:Oostende
Paolo De Ceglie

Paolo De Ceglie (s. 17. syyskuuta 1986 Aosta) on italialainen jalkapalloilija. Hän pelasi Italian Serie A:ssa vuosina 2007–2015 ja Ranskan Ligue 1:ssä kaudella 2015–2016. == Seurajoukkueura == De Ceglie pelasi useita vuosia torinolaisen Juventuksen riveissä. Hän liittyi seuraan pienenä poikana ja on pelannut muun muassa Campionato Primaverassa sekä Coppa Italia Primaverassa. De Ceglie teki Inter Milania vastaan hattutempun Coppa Italia Primaveran pelissä, kun Juventus voitti Interin 5-1. Edustusjoukkueessa De Ceglie debytoi 6. syyskuuta 2006 1–1-tulokseen päättyneessä ottelussa Napolia vastaan. Hän tuli vaihdosta sisään Nicola Legrottaglien tilalle 55 minuutilla. Ensimmäisen edustusjoukkuemaalinsa De Ceglie teki toisessa pelissään Lecceä vastaan, jonka Juventus voitti 4–1. Hän pelasi lopulta kaudella 2006–2007 8 ottelua. Kauden päätteeksi De Ceglie myytiin puoliksi Sienaan. Sienassa hän sai arvokasta kokemusta Serie A:sta. 9. kesäkuuta 2008 De Ceglie palasi kasvattajaseuraansa. Juventus maksoi siirrosta Sienalle 3,5 miljoonaa euroa. De Ceglie pelasi lainalla tammi-kesäkuussa 2014 Genoassa, syyskuusta 2014 tammikuuhun 2015 Parmassa ja kaudella 2015–2016 ranskalaisseura Olympique de Marseillessa. Hän pelasi vuonna 2018 sveitsiläisessä Servettessä ja päätti pelaajauransa Yhdysvalloissa Miami Beachin joukkueessa. == Maajoukkueura == Hyvien otteiden ansiosta Sienassa De Ceglie nostettiin Italian alle 21-vuotiaiden maajoukkueeseen. Hän teki debyyttinsä 12. joulukuuta 2006 Luxemburgia vastaan käydyssä ottelussa. Siitä lähtien hän oli mukana aloittavassa kentällisessä, yleensä vasempana puolustajana. Hän pelasi Italian olympiajoukkueessa Pekingin olympialaisissa 2008. == Lähteet == Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Firefly Studios

Firefly Studios on Lontoossa vuonna 1999 perustettu tietokonepelejä kehittelevä yhtiö. Yhtiö on keskittynyt etenkin historiallisien strategiapelien kehittämiseen. Firefly Studios on ollut vuodesta 2021 Devolver Digitalin omistuksessa. == Pelejä == * Stronghold (2001) * Stronghold: Crusader (2002) * Space Colony (2003) * Stronghold 2 (2005) * CivCity: Rome (2006) * Stronghold: Legends (2006) * Stronghold Crusader Extreme (2008) * Dungeon Hero (2009) == Lähteet == == Aiheesta muualla == * Firefly Studiosin profiili MobyGames:ssä Luokka:Brittiläiset videopeliyritykset
Jozefina Topalli

Jozefina Çoba Topalli (s. 26. marraskuuta 1963 Shkodra, Albania) on albanialainen demokraattipuolueen poliitikko. Hän opiskeli Shkodërin Luigj Gurakuqi -yliopistossa, Padovan yliopistossa ja Tiranan yliopistossa. Topalli on ollut Albanian parlamentin jäsenenä vuodesta 1997, ja hänestä tuli sen puheenjohtaja vuonna 2005. == Lähteet == Luokka:Albanialaiset poliitikot Luokka:Vuonna 1963 syntyneet Luokka:Elävät henkilöt
Paperilentokone

Paperilentokone on paperista taiteltu lennokki. Lennokkeja on useita erilaisia; temppulentokoneet, nopeuslentokoneet ja tasapainolentokoneet. Paperilentokoneet pysyvät ilmassa niihin taiteltujen siipien ansiosta. Paperilennokkien ilmassa pysymisen maailmanennätys on nykyään japanilaisen Takuo Todan tekemä 27,9 sekuntia, kun taas nykyistä pituusennätystä pitää hallussaan yhdysvaltalainen Joe Ayoob heitettyään 69,14 metriä (sisätiloissa) John Collinsin suunnittelemalla Susanne-lennokilla. Edellinen ilmassa pysymisen ennätys, 27,6 sekuntia, oli yhdysvaltalaisen Ken Blackburnin nimissä. Hän teki ennätyksen 8. lokakuuta 1998 Georgia Domessa Atlantassa. Suomen paperilennokkiseuran 26. heinäkuuta 2008 järjestämissä lajin ensimmäisissä SM-kilpailuissa paperilennokkia heitettiin pisimmillään 41 metrin päähän. == Lähteet == == Aiheesta muualla == Luokka:Paperityöt
Jatkotuotanto

Jatkotuotanto eli sekundaarituotanto tarkoittaa ympäristöekologiassa kuluttajien biomassaan sitoutuvaa energiamäärää, joka on seuraavan ravintoportaan käytettävissä. Sen määrä ilmaistaan yleensä massana tiettyä alaa ja tiettyä ajanjaksoa kohden, esimerkiksi grammoina neliömetriä ja päivää kohden. Energia sitoutuu primäärituotannossa tuottajiin kemiallisena energiana. ==Lähteet== * Luokka:Ekologia
Tennis kesäolympialaisissa 2008

Tenniksessä kilpailtiin vuoden 2008 kesäolympialaisissa 10. – 17. elokuuta Olympic Green Tennis Centerissä, Pekingissä. == Miehet == === Kaksinpeli === Suomea edusti Jarkko Nieminen. Ateenan kesäolympialaisissa 2004 voittanut Nicolás Massú puolusti mestaruutta. Hän sai ns. villin kortin kisoihin, koska hänen ATP-sijoituksensa ei oikeuttanut suoraa pääsyä kisoihin.http://seattletimes.nwsource.com/html/sports/2008025379_apolytenitfinvitations.html Miesten turnauksen voitti Rafael Nadal. === Nelinpeli === == Naiset == === Kaksinpeli === === Nelinpeli === ==Aikataulu== 10.8. 11.8. 12.8. 13.8. 14.8. 15.8. 16.8. 17.8. Aamu 10.30 10.30 10.30 Iltapäivä 17.00 17.00 17.00 16.00 16.00 16.00 16.00 16.00 Miesten kaksinpeli Kierros 1 Kierros 1 Kierros 2 Kierros 3 Puolivälierät Välierät Pronssi Finaali Naisten kaksinpeli Kierros 1 Kierros 1 Kierros 2 Kierros 3 Puolivälierät Välierät Pronssi Finaali Miesten nelinpeli Kierros 1 Kierros 1 Kierros 2 Puolivälierät Välierät Pronssi Finaali Naisten nelinpeli Kierros 1 Kierros 1 Kierros 1 Kierros 2 Puolivälierät Välierät Pronssi Finaali == Lähteet ==
DHTML

DHTML (Dynamic HTML) on sateenvarjotermi tekniikoille, joilla lisätään staattiseen HTML-rakenteeseen toiminnallisuutta. Tyypillisimpiä tekniikoita ovat: * merkintäkieli kuten HTML 4 tai XHTML * tyyliohje kuten CSS * komentosarjakieli eli skriptikieli kuten JavaScript * DOM (Document Object Model). Luokka:Ohjelmointi
Sandžak

Sandžak on Serbian ja Montenegron rajamailla sijaitseva historiallis- maantieteellinen alue. Se on entinen Ottomaanien valtakunnan hallintoalue ja saanut nimensä turkkilaisesta lippua merkitsevästä sanasta sancak, joka oli Osmanien valtakunnan aikana yleisesti hallintopiirien nimityksenä. Nykyisin alueella ei ole hallinnollista asemaa. Sandžakin suurin kaupunki on Serbian puolella sijaitseva Novi Pazar (55 000 as.) ja aluetta kutsutaankin usein alkuperäisen osmanivallan aikaisella nimellä Novi Pazarin sancak. Muita merkittäviä kaupunkeja ovat Pljevlja (23 800 as.) ja Priboj (19 600 as.) Sandžak on hyvin monikulttuurinen alue. Suurin yksittäinen kansallisuus ovat bosniakit, joiden keskuudessa on esiintynyt myös itsehallintohaluja. * de:Sandschak von Novi Pazar fr:Sandjak
Sofoklís Schortsanítis

Sofoklís Schortsanítis (; s. 22. kesäkuuta 1985 Tiko, Kamerun) on kreikkalainen koripalloilija. Schortsanítis on tunnettu isosta koostaan ja hänen lempinimensäkin on Big Sofo. Schortsanítis oli mukana Kreikan koripallomaajoukkueessa voittamassa MM-hopeaa vuonna 2006 ja EM-pronssia vuonna 2009. Hänet valittiin myös Pekingin olympialaisiin Kreikan maajoukkueeseen. == Nuoruus == Sofoklís Schortsanítisin kreikkalainen isä Konstantínos Schortsanítis lähti 1980-luvulla Kreikasta työasioiden vuoksi Kameruniin. Siellä hän tapasi Sofoklísin kamerunilaisen äidin, Georgetten. Perheeseen syntyi poikavauva 22. kesäkuuta 1985 Tikon kaupungissa Kamerunissa. Poika sai nimekseen Sofoklís. Perhe muutti pian isän työasioiden perässä takaisin Kreikkaan, Alexandroúpoliin. Sieltä perhe muutti vielä Xánthin kautta Kaválaan. Kaválassa 12-vuotias Sofoklís aloitti koripallon pelaamisen. Hän oli ikäisekseen erittäin suuri ja voimakas. Hänen taitonsa sekä suuri kokonsa huomattiin nopeasti ja hän pääsikin pelaamaan junioreiden maajoukkueisiin. == Lähteet == == Aiheesta muualla == * Schortsanítisin kotisivut Luokka:Elävät henkilöt Luokka:Kreikkalaiset koripalloilijat Luokka:Vuonna 1985 syntyneet
Jussi-Pekka Taavitsainen

Jussi-Pekka Taavitsainen (myös: J.-P. Taavitsainen; s. 26. syyskuuta 1951 Helsinki)Veli-Matti Autio: Suomen Historiallisen Seuran matrikkeli 1875–2007, s. 196. Suomalaisen Kirjallisuuden Seura, Helsinki 2007. on suomalainen arkeologi. Hän työskenteli Turun yliopiston arkeologian professorina 1995–2017.Taavitsainen, Jussi-Pekka & Immonen, Visa 2013. Looking at archaeology through 30 years of Fennoscandia archaeologica – An interview. Fennoscandia archaeologica 30, 3–11. Taavitsainen on tutkinut erityisesti Suomen esihistoriaa ja keskiaikaa. 2000-luvulla Taavitsainen on tutkinut erityisesti Turun tuomiokirkon keskiaikaisia reliikkejä. Taavitsainen on vuodesta 2000 Suomen Historiallisen Seuran tutkijajäsenJäsenistö – Suomen Historiallinen Seura ja vuodesta 2004 Suomalaisen Tiedeakatemian varsinainen jäsen.Suomalainen Tiedeakatemia, Kotimaiset jäsenet ==Julkaisut== *Joitakin ajatuksia kuolaimista ynnä muista rautakautisista hevoskaluista. Pro gradu -tutkielma Suomen ja Skandinavian arkeologian laudatur-arvosanaa varten, 1976 (pro gradu). *Kuusiston linnan kaivauslöydöt kaivauslöytöjen ja historiallisten lähteiden vertailua. En jämförelse mellan utgrävninsfynd och historiska källor. Turun kaupungin historiallinen museo, 1979. *Kari Kinnunen, Risto Tynni, Kalevi Hokkanen & J.-P. Taavitsainen: Flint raw materials of prehistoric Finland: rock types, surface textures and microfossils. Geological Survey of Finland Bulletin 334, 1985. *Ancient hillforts of Finland. Problems of analysis, chronology and interpretation with special reference to the hillfort of Kuhmoinen. Suomen muinaismuistoyhdistys, 1990 (väitöskirja). *Rossiya i Finlyandiya v XIX-XX vv. Istoriko-kul'turnyj kontekst i ličnost'. Evropejskij dom, 1996. *Suojoki at Keuruu. A mid 14th-century site of the wilderness culture in the light of settlement historical processes in Central Finland. Finnish Academy of Science and Letters, 2007. == Lähteet == == Aiheesta muualla == *Jussi-Pekka Taavitsainen, Professori, FT, FSA – Turun yliopiston humanistinen tiedekunta * Mariitta Hämäläinen: Toden ja tarun rajamailla. Suomen Kulttuurirahasto. Luokka:Turun yliopiston professorit Luokka:Suomalaiset arkeologit Luokka:Vuonna 1951 syntyneet Luokka:Elävät henkilöt Luokka:Suomalaiset professorit
Ahojäkkärä

Ahojäkkärä (Omalotheca sylvatica, synonyymi Gnaphalium sylvaticum) on asterikasvien heimoon kuuluva tähkäjäkkärä. Ahojäkkärä kasvaa kuivahkoilla niityillä ja pientareilla, tienvarsilla, metsänreunoilla ja nummilla sekä hiekkakuopissa. Ahojäkkärän kukinta-aika on heinä–elokuussa. Ahojäkkärä on yleinen lähes koko Suomessa; vain Lapissa se on harvinainen. Ahojäkkärän lisäksi Suomessa kasvavia jäkkäröitä ovat ahojäkkärää muistuttava norjanjäkkärä, savijäkkärä ja Lapissa kasvava lumijäkkärä. == Tuntomerkit == Ahojäkkärän kukinto on tähkämäinen ja tiheä, yleensä kolmasosa varresta. Torvimaiset laitakukat ja kehräkukat muodostavat mykerön ja ovat kellanvalkoisia–punertavia. Kukkien teriöt koostuvat viidestä yhteenkasvaneesta lehdestä. Hedelmä on kellanruskea, soikea pähkylä, jonka hapsihaiveninen pappus on hieman ruskehtava tai punertava. Lehtiasento on kierteinen. Aluslehdet ovat suikeita, lyhytruotisia ja varsilehdet tasasoukkia, ruodittomia. Lehtilavat ovat yksisuonisia, harvoin epäselvästi kolmisuonisia, päältä himmeänvihreitä ja alta tiheään valkokarvaisia. Varsi on jäykän pysty ja yleensä tiheään karvainen. == Lähteet == * Blamey, Grey- Wilson: Otavan kasvitieto, 1989, 400 * Otavan värikasvio, 2008 * === Viitteet === == Aiheesta muualla == *Pinkka – Lajintuntemuksen oppimisympäristö: Ahojäkkärä (Omalotheca sylvatica) *Luontoportti: Ahojäkkärä (Omalotheca sylvatica) Luokka:Asterikasvit
Joachim Johansson

Joachim Johansson (s. 1. heinäkuuta 1982 Lund) on ruotsalainen entinen tennispelaaja. Hän on oikeakätinen ja lyö rystylyönnin yhdellä kädellä. Johanssonin lempinimi on Pim-Pim. Hänen veljensä kutsui lapsena häntä tällä nimellä koska ei osannut sanoa Joachim. == Ura == Johanssonin suurimmat voitot ovat kolme ATP-kisan voittoa vuosina 2004–2005 sekä nelinpelin turnausvoitto Båstadissa vuonna 2005. Hänen voittoisat ATP-kisansa käytiin Memphisissä vuonna 2004 sekä vuonna 2005 Adelaidessa sekä Marseillessa. Maailmanlistalla hän oli parhaimmillaan yhdeksäs helmikuussa 2005. Grand Slam -turnauksissa Johanssonin huippuhetki osui vuoden 2004 Yhdysvaltain avoimeen turnaukseen. Tuolloin hän voitti puolivälierissä rankinglistalla toisena olleen Andy Roddickin eräluvuin 6–4, 6–4, 3–6, 2–6, 6–4. Välierissä hän hävisi Lleyton Hewittille lukemin 4–6, 5–7, 3–6. Neljännelle kierrokselle Johansson ylsi Wimbledonissa 2004 ja Australian avoimissa 2005 sekä kolmannelle kierrokselle Australiassa 2004 ja Wimbledonissa 2005. Johansson loukkasi oikean kätensä kahteen otteeseen vuonna 2005. Tämän jälkeen hän pelasi jonkin aikaa lähes ilman harjoittelua kunnes ilmoitti lopettavansa uransa. Vuoden 2007 alussa hänen kätensä operoitiin, minkä jälkeen hän keskittyi valmentamiseen. Johansson päätti kuitenkin yrittää jatkaa uraansa vuonna 2009, vaikka oli aikaisemmin ilmoittanut toista. Vuonna 2011 hän pelasi Davis Cupissa, jossa hän voitti Venäjää vastaan molemmat pelaamansa ottelut. Sen jälkeen hän kuitenkin ilmoitti lopettavansa uransa toistamiseen. Kolmen vuoden ajan Johansson asui yhdessä entisen pikajuoksija-tyttöystävänsä Jenny Kallurin kanssa, mutta elokuussa 2008 ilmoitettiin, että pari on eronnut. Hänen nykyinen vaimonsa on Johanna Westerberg, joka pelaa golfia Europatourilla. Pari meni kihloihin huhtikuussa 2009 ja naimisiin vuonna 2010. Heillä on Leo- niminen poika. Johansson on myös valmentanut Henri Kontista. ==Lähteet== ===Viitteet=== * ==Aiheesta muualla== *Joachim Johanssonin tiedot ATP:n virallisilla sivuilla Luokka:Ruotsalaiset tennispelaajat Luokka:Vuonna 1982 syntyneet Luokka:Elävät henkilöt
Eva Mendes

Eva Mendes (s. 5. maaliskuuta 1974 Miami, Florida, Yhdysvallat) on yhdysvaltalainen näyttelijä ja malli. Hänet tunnetaan muun muassa rooleistaan elokuvissa Training Day, Hitch – Lemmentohtori, Ghost Rider – aaveajaja, Paha poliisi – määräsatama New Orleans ja The Place Beyond the Pines. Hän aloitti näyttelemisen vuonna 1998. 2000-luvun ensimmäisen vuosikymmenen jälkipuoliskolla Mendes kohosi pienten sivuosaroolien esittäjästä pääosanäyttelijäksi. Hänet on nähty usein uskaliaissa rooleissa. Esimerkiksi elokuvassa Paha poliisi – määräsatama New Orleans hän esittää huumeriippuvaista hienostoprostituoitua, joka on poliisin tyttöystävä. Vuonna 2007 hän näytteli Renny Harlinin Cleaner-elokuvassa. Elokuvaroolien ohella Mendes on tehnyt myös mallin töitä. Vuonna 2008 hän esiintyi Calvin Kleinin hajuvesimainoksessa. Mendes sai syyskuussa 2014 tyttären kumppaninsa Ryan Goslingin kanssa. Toinen tytär syntyi huhtikuussa 2016. Pariskunta alkoi seurustella syksyllä 2011 esiinnyttyään yhdessä elokuvassa The Place Beyond the Pines. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1998 Maissilapset 5 Children of the Corn V: Fields of Terror Kir 1998 Bileet Roxburyssa A Night at the Roxbury morsiusneito 1999 My Brother the Pig My Brother the Pig Matilda 2000 The Disciples The Disciples Maria Serranco 2000 Urban Legends – Kauhutarinoita 2 Urban Legends: Final Cut Vanessa Valdeon 2001 Exit Wounds Exit Wounds TTrish 2001 Training Day Training Day Sara Harris 2001 Kahden keikan välillä All About the Benjamins Gina 2003 2 Fast 2 Furious 2 Fast 2 Furious Monica Fuentes 2003 Once Upon a Time in Mexico Once Upon a Time in Mexico Ajedrez 2003 Aika ei anna armoa Out Of Time Alex Diaz Whitlock 2003 Stuck on You Stuck on You April 2005 Hitch – Lemmentohtori Hitch Sara Melas 2005 Wendellin stoori The Wendell Baker Story Doreen 2006 Trust the Man Trust the Man Faith 2007 Ghost Rider – aaveajaja Ghost Rider Roxanne Simpson 2007 Paksuna Knocked Up Eva Mendes 2007 We Own the Night We Own the Night Amada Juarez 2007 Live! Live! Katy 2007 Cleaner Cleaner Ann Norcut 2008 Naiset The Women Crystal Allen 2008 The Spirit The Spirit Sand Saref 2009 Paha poliisi – määräsatama New Orleans Bad Lieutenant: Port of Call New Orleans Frankie Donnenfield 2010 Last Night Last Night Laura 2010 Katastrofikytät The Other Guys Dr. Sheila Gamble 2011 Fast & Furious 5 Fast & Furious 5 Monica Fuentes (kreditoimaton cameo) 2012 Holy Motors Holy Motors Kay M 2012 Girl in Progress Girl in Progress Grace 2013 The Place Beyond the Pines The Place Beyond the Pines Romina 2013 Clear History Clear History Jennifer 2014 Lost River Lost River Cat == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit
Manuel Chaves González

Manuel Chaves González (s. 7. heinäkuuta 1945 Ceuta) on espanjalainen sosialistisen työväenpuolueen poliitikko. Hän toimi vuosina 1990–2009 Andalusian itsehallintoalueen presidenttinä ja on ollut sosialistisen työväenpuolueen puheenjohtajana vuosina 2000–2012. Luokka:Espanjan sosialistisen työväenpuolueen poliitikot Chaves Gonzalez, Manuel Luokka:Espanjan puolueiden puheenjohtajat Chaves Gonzalez, Manuel Chaves Gonzalez, Manuel
Viktors Koržeņevičs

Viktors Koržeņevičs (s. 9. heinäkuuta 1986) on latvialainen lentopalloilija, joka pelaa kaudella 2009 Rovaniemen Santasportin riveissä. Hän kuuluu myös Latvian A-maajoukkueeseen. ==Ura== Koržeņevičs aloitti uransa Latvian pääkaupungissa Riiassa jo nuorena. Hän nousi maan juniorimaajoukkueisiin ja sitä kautta tunnetuksi lahjakkuudeksi. Hän pelasi ensimmäisen kautensa Latvian pääsarjassa 17-vuotiaana nuorukaisena pääkaupungin lentopalloylpeyden SK Rīgan riveissä. Hän on pelannut Latvian liigan lisäksi Baltian maiden liigassa. Palkintokaappiin on tullut yksi Latvian mestaruus sekä kaksi Cupin mestaruutta. SK Rīgassa Koržeņevičs pelasi aina kauden 2008 loppuun asti. Kaudella 2009 hän pelaa Rovaniemen Santasportin riveissä. ==A-maajoukkue== Koržeņevičs kuuluu Latvian miesten lentopallomaajoukkueeseen. Hän on pelannut nuorena myös maan juniorimaajoukkueissa useita maaotteluja. == Muuta == Koržeņevičs on opiskellut pelaamisen yhteydessä ahkerasti hänen alueensa on liikuntapedagogiikka yliopistossa. == Joukkueet == * 2003–2008 SK Rīga * 2008–2009 Rovaniemen Santasport Luokka:Latvialaiset lentopalloilijat Luokka:Vuonna 1986 syntyneet Luokka:Elävät henkilöt
Juopunut metsä

Juopunut metsä on metsä, jonka puut kaatuilevat, kallistuvat ja nojaavat toisiinsa ikiroudan sulamisen seurauksena. Juopunut metsä koostuu juopuneista puista. ==Lähteet== Luokka:Metsätalous Luokka:Ekologia Luokka:Ikirouta
Óscar Carmona

António Óscar de Fragoso Carmona (24. marraskuuta 1869 Lissabon, Portugali – 18. huhtikuuta 1951 Lissabon, Portugali) oli portugalilainen kenraali, poliitikko ja Portugalin 11. presidentti ja diktaattori. Carmona huomasi tilaisuuden tarttua valtaan toukokuun 28. vallankaappauksen jälkeen 1926. Ensimmäisen tasavallan ajan päättänyt sotilasvallankaappaus oli hauras ja sitä seurasi useita uusia vallankaappausyrityksiä. Presidenttinä toiminut kenraali Gomes da Costa joutui luopumaan vallasta ja sotaministerinä toiminut konservatiivisten upseereiden johtaja Carmona nousi pääministeriksi. Presidentiksi hänet vihittiin vielä samana vuonna. Carmona oli vallassa vuosina 1926 – 1951. António de Oliveira Salazarin valtakaudella (1932–1968) Carmona edusti jatkuvuutta. == Lähteet == Luokka:Portugalin pääministerit Luokka:Portugalin presidentit Luokka:Portugalilaiset kenraalit Luokka:Diktaattorit Luokka:Vuonna 1869 syntyneet Luokka:Vuonna 1951 kuolleet